ནམ་ལངས་གྲབས་འདུགད་མགྱོགས་ཙམ་མ་བྱས་ནཞེས་ཨ་ཁུ་ཆོས་བཟང་གིས་ཚ་གི་ཚ་གིའི་ངང་ལྷམ་གོག་གྱོན་བཞིན་སྐད་ཆ་ཤོད་ལོང་མེད་པའི་འཚུབ་སྣང་ཞིག་བསྟན།དེ་ནས་རྐང་ལྷམ་གྱིས་རྐེད་རགས་འཆིང་ཞོར་ཁང་པའི་ཐོག་ཁར་ཕྱིན་ནས་བལྟ་སྐབས།ཁྱིམ་ཚང་མང་ཆེ་བའི་སྒེའུ་ཁུང་ནས་བཞུ་མར་གྱི་འོད་ཁྲ་ལམ་ལམ་བྱེད་པ་དང་།སྒོ་རྭའི་ནང་ནས་ཁལ་མས་ལྟོ་ཟ་བཞིན་ཡོད་པའི་ཏོང་ཏོང་གི་སྐད་སྒྲ་ལྷང་ལྷང་དུ་གྲགས་ཡོང་།དེ་ནས་གྲོང་པ་ཁྱིམ་མཚེས་ཚོར་བལྟ་སྐབས་ཚང་མ་ནག་ཧུར་རེར་གྲགས་འགུལ་ཅི་ཡང་མེད་པར་བསྡད་ཡོད་པས་ཁོ་ཧ་ལས་ཏེ་དཔེ་ལ་གྲོང་པ་དེ་ཚོའི་མགོ་ལ་ཐོག་བརྒྱབ་ནའི་ཧ་གོ་བ་མི་འདུག་ཅེས་ཁ་ནས་དབང་མེད་དུ་ཐོན།དེ་འཕྲལ་ཁྱིམ་མཚེས་ཨ་ཅག་དབྱངས་ཅན་དང་།ཨ་ཁུ་པདྨ་སྐད་བཏང་།